|  |  |  |
| --- | --- | --- |
| LOGO_UOA COL1 | **ΕΛΛΗΝΙΚΗ ΔΗΜΟΚΡΑΤΙΑ**Εθνικόν και ΚαποδιστριακόνΠανεπιστήμιον Αθηνών**ΣΧΟΛΗ ΕΠΙΣΤΗΜΩΝ ΥΓΕΙΑΣ****ΤΜΗΜΑ ΦΑΡΜΑΚΕΥΤΙΚΗΣ****ΓΡΑΜΜΑΤΕΙΑ** | Πανεπιστημιόπολη Ζωγράφου Τ.Κ. 157 84 Τηλ.: 210 7274058Fax. : 210 7274059 e-mail: secr@pharm.uoa.gr |

Αθήνα 21.09.2016

 **Α Ν Α Κ Ο Ι Ν Ω Σ Η**

 **Εγγραφές πρωτοετών φοιτητών για το ακαδ. έτος 2016-2017**

 **Α. ΜΕ ΠΑΝΕΛΛΑΔΙΚΕΣ ΕΞΕΤΑΣΕΙΣ**

 Καλούνται οι επιτυχόντες φοιτητές του Τμήματος με **πανελλαδικές εξετάσεις** για το ακαδ. έτος 2016-2017 να προσέλθουν στο αμφιθέατρο **ΦΜ2**

την **Τρίτη 27 / 09 / 2016**  και ώρα **09.00 π.μ.** ακριβώς, για την κατάθεση των δικαιολογητικών και την ολοκλήρωση της εγγραφής τους.

 Παρακαλούμε να τηρηθεί αυστηρά η ώρα προσέλευσης.

 **Απαραίτητα δικαιολογητικά:**

α) Εκτυπωμένη αίτηση της εγγραφής, που έγινε στην ηλεκτρονική πλατφόρμα του Υπουργείου.

β) Φωτοτυπία αστυνομικής ταυτότητας ( ευκρινής).

γ) Πιστοποιητικό γέννησης (μόνο για άρρενες)

δ) Δύο (2) φωτογραφίες, τύπου αστυνομικής ταυτότητας (έγχρωμες).

ε) Διαγραφή (όσοι είχαν εισαχθεί σε άλλη σχολή)

 **Β. ΕΙΣΑΓΟΜΕΝΟΙ – ΕΠΙΤΥΧΟΝΤΕΣ ΕΛΛΗΝΕΣ ΠΟΛΙΤΕΣ ΤΗΣ ΜΟΥΣΟΥΛΜΑΝΙΚΗΣ ΜΕΙΟΝΟΤΗΤΑΣ ΤΗΣ ΘΡΑΚΗΣ**

 Οι υπαγόμενοι σε αυτή την ειδική κατηγορία οφείλουν επιπλέον να προσκομίσουν κατά την εγγραφή τους τη σχετική βεβαίωση ότι είναι εγγεγραμμένοι στα δημοτολόγια Δήμου του Νομού Ξάνθης, Ροδόπης ή Έβρου. Αν έχουν μετεγγραφεί σε άλλο Δήμο άλλης περιοχής τότε πρέπει να αποστείλουν ή καταθέσουν αυτοπροσώπως, όπως παραπάνω, βεβαίωση του συγκεκριμένου Δήμου από την οποία να προκύπτει ότι μετεγγράφηκαν σ΄ αυτόν, από Δήμο των ανωτέρω Νομών.

 **Όλες οι ανωτέρω διαδικασίες εγγραφής ολοκληρώνονται είτε από τον ίδιο τον επιτυχόντα ή από νομίμως εξουσιοδοτημένο από αυτόν πρόσωπο.**

 **Γ. Αλλοδαποί-Αλλογενείς ( Κύπριοι) και απόφοιτοι Λυκείων ή αντίστοιχων σχολείων κρατών-μελών της Ε.Ε. μη ελληνικής καταγωγής**

 Τις επόμενες ημέρες θα γίνουν και οι εγγραφές των εισαγομένων με την ειδική κατηγορία των αλλοδαπών-αλλογενών και αποφοίτων Λυκείων ή αντίστοιχων σχολείων κρατών-μελών της Ε.Ε. μη ελληνικής καταγωγής.

**Θα ακολουθήσει νέα ανακοίνωση.**

 Από τη Γραμματεία του Τμήματος